Page:Welsh Medieval Law.djvu/138

 y kỽn oꝛ kıc. adyget atref y kỽn ar croen ar afu ar wharthaỽꝛ ol. ac ony doant y kynydyon y nos honno: mỽynhaet ef y kíc. achatwet y kỽn ar croen yr kynydyon. Oꝛ lledır y karỽ ỵ am hanher dyd: katwet y bꝛeyr ef yn gyfan hyt ynos. ac ony doant y kynydyon yna: mỽ- ynhaet y bꝛeyr hỽnnỽ mal yr hỽn gynt. ꝛ lledır hyt nos yn tref bꝛeyr: tannet y vantell arnaỽ. a chatwet yn gyfan ef hyt y boꝛe. ac o- ny doant y kynydyon yna: bıt vn vꝛeínt hỽn- nỽ a reı gynt. ꝛ byd hela gellgỽn y ỽꝛ ryd: arhoet ef y boꝛe hyny ollygho y kynydyon y bꝛenhín eu kỽn teır gỽeıth. ac odyna gollyg- et ynteu. ỽy bynhac alatho hyd ar tır dyn arall: rodet wharthaỽꝛ yperchennaỽc y tır. o nyt hyd bꝛenhín uyd. kany byd wharthaỽꝛ tır yn hyd bꝛenhın. ꝛ gỽyl ffoꝛdaỽl bỽyſtuıl yar ffoꝛd ymyỽn ffoꝛeſt bꝛenhín: byryet ergyt ıdaỽ os myn. ac os medyr: ymlynet trae gỽe- lo. ac oꝛ pan el ydan yolỽc: gadet ehunan.

Yt hyn gan ganhat duỽ kyfreıtheu llys rytraethaſſam. weıthon gann boꝛth ygogonedus arglỽyd ıeſſu ı̣ grıſt: kyfreıtheu gỽlat adangoſſỽn.

| ac yn |